Plix on laisavõitu ja talle ÜLDSE ei meeldi kõhuli olla. Täna südametu mina siis ikkagi pani ta hommikupoole kõhuli, mispeale tema nutta löristas, aegajalt pisarais nägu üles tõstes ja mulle märtripilgul otsa vaadates. Igatahes ta ikka veel ei nõustu iseseisvalt selja pealt kõhule keerama (teistpidi keerab tavaliselt, kuigi täna oli nii märter, et seda ka ei teinud, lösutas lihtsalt kõhuli seal oma teki peal ja halas nutta). Jalad on tugevamad, hea tahtmise korral tõstab kõhu maast lahti ka juba, aga käed on ikka veel nõrgapoolsed, ei kesta eriti keret kanda. Niisiis peame veel neid lihaseid treenima.